कलेक्ट्रेट सभागार में डीएम ने तो पुलिस अधीक्षक कार्यालय में एसपी ने भारत रत्न डा0 भीम राव अम्बेडकर के चित्र पर माल्यार्पण कर मनायी जयंती - City Leaks
कलेक्ट्रेट सभागार में डीएम ने तो पुलिस अधीक्षक कार्यालय में एसपी ने भारत रत्न डा0 भीम राव अम्बेडकर के चित्र पर माल्यार्पण कर मनायी जयंती
उन्नाव। जिलाधिकारी रवीन्द्र कुमार ने स्थानीय पन्ना लाल हाल में संविधान निर्माता भारत रत्न बाबा साहब डा0 भीम राव अम्बेडकर की 129 वीं जयंती पर श्रृद्वा सुमन अर्पित किए। इस दौरान बाबा साहब के द्वारा समाज के प्रति किए गये योगदान की चर्चा की गई। जिलाधिकारी ने कहा कि अथक परिश्रम और मेहनत से बाबा साहब ने अपना पूरा जीवन निचले पायदान पर रह रहे लोगों के लिये लड़ाई लड़ी और भारतीय संविधान में स्थान दिलाया। उन्होंने कहा कि इस समय पूरा विश्व एक ऐसी आपदा से जूझ रहा है, जिसमें हमारे अधिकारियों का दायित्व बढ़ जाता है। इस समय कोई भी कार्य तत्काल करने की आवश्यकता है। खाना/खाद्य सामग्री आदि आवश्यकताओं वाली चीजें समय से जरूरतमंदों को मिल जाये, कोई भी व्यक्ति इस दौरान भूखा न रहे, यही बाबा साहब के लिये सच्ची श्रद्धांजलि होगी।
इसी क्रम में पुलिस अधीक्षक विक्रांत वीर ने एसपी कार्यालय में, मुख्य विकास अधिकारी डा0 राजेश कुमार प्रजापति ने विकास भवन में बाबा सहाब डा0 भीम राव आम्बेडकर को श्रृद्धा सुमन अर्पित किए। इस अवसर पर कलेक्ट्रेट में अपर जिलाधिकारी राकेश सिंह, राकेश गुप्ता, सहायक प्रभारी अधिकारी कन्ट्रोल रूम अरूण कुमार राय, नगर मजिस्ट्रेट चन्दन पटेल ने भी बाबा साहब के चित्र पर श्रृद्धा सुमन अर्पित किए।
जनपद के समस्त तहसील व ब्लाकों में भी बाबा साहब को श्रृद्धा सुमन अर्पित कर याद किया गया।